# Greek - Ελληνικά

# Έρευνα Εμπειρίας Ενοίκων - δήλωση απορρήτου των συμμετεχόντων

## Ποιος συλλέγει τις προσωπικές σας πληροφορίες

Τα προσωπικά σας στοιχεία συλλέγονται από την Access Care Network Australia (ACNA). Η ACNA είναι συμβεβλημένη με το Υπουργείο Υγείας και Φροντίδας Ηλικιωμένων για τη διεξαγωγή της Residents’ Experience Survey (RES) [Έρευνας Εμπειρίας των Ενοίκων].

## Γιατί η ACNA, για λογαριασμό του υπουργείου, συλλέγει τα προσωπικά σας στοιχεία

Η ACNA συλλέγει προσωπικές πληροφορίες για τους σκοπούς της διεξαγωγής της Έρευνας Εμπειρίας των Ενοίκων. Τα αποτελέσματα της έρευνας χρησιμοποιούνται στη συνέχεια για τον υπολογισμό της Αξιολόγησης Αστέρων για κάποια μονάδα φροντίδας ηλικιωμένων. Όλες οι προσωπικές πληροφορίες αποχαρακτηρίζονται από την ACNA πριν παρασχεθούν στο υπουργείο.

Οι προσωπικές σας πληροφορίες ενδέχεται επίσης να χρησιμοποιηθούν για άλλους σκοπούς, όπως η έρευνα και η ανάλυση για την ενημέρωση μελλοντικής λήψης αποφάσεων πολιτικής.

## Τι θα συνέβαινε εάν η ACNA, για λογαριασμό του υπουργείου, δεν συγκέντρωνε τα προσωπικά σας στοιχεία

Εάν δεν παρέχετε ή δεν είστε σε θέση να παράσχετε τα προσωπικά σας στοιχεία, δεν θα μπορείτε να συμμετάσχετε στην Έρευνα Εμπειρίας των Ενοίκων.

## Σε ποιον θα αποκαλύψει η ACNA, για λογαριασμό του υπουργείου, τα προσωπικά σας στοιχεία

Η ACNA μπορεί να κοινοποιήσει τα προσωπικά σας στοιχεία σε άλλους οργανισμούς που έχουν επίσης συμβληθεί για την υλοποίηση της Έρευνας Εμπειρίας των Ενοίκων.

## Πρόσβαση και διόρθωση των προσωπικών σας πληροφοριών

Η πολιτική απορρήτου της ACNA περιέχει πληροφορίες σχετικά με τον τρόπο με τον οποίο μπορείτε να αποκτήσετε πρόσβαση και να ζητήσετε τη διόρθωση των προσωπικών σας δεδομένων που τηρούνται από την ACNA. Δείτε την [πολιτική απορρήτου του ACNA](https://acna.org.au/privacy-policy#:~:text=Use%20and%20Disclosure%20Of%20Personal,corporate%20forming%20part%20of%20ACNA.).

## Παράπονα για θέματα Απορρήτου

Η πολιτική απορρήτου του υπουργείου περιέχει πληροφορίες σχετικά με τον τρόπο με τον οποίο μπορείτε να καταγγείλετε παραβίαση των [Αυστραλιανών Αρχών Προστασίας Προσωπικών Δεδομένων](https://www.oaic.gov.au/privacy-law/privacy-act/australian-privacy-principles) ή του [Κώδικα Προστασίας Προσωπικών Δεδομένων των Αυστραλιανών Κυβερνητικών Υπηρεσιών](https://www.oaic.gov.au/privacy-law/australian-government-agencies-privacy-code/) και τον τρόπο με τον οποίο το υπουργείο θα χειριστεί τις καταγγελίες.

## Αποκάλυψη των προσωπικών σας πληροφοριών στο εξωτερικό

Δεν θα αποκαλύψουμε τα προσωπικά σας στοιχεία σε κανέναν παραλήπτη στο εξωτερικό.

## Περισσότερες πληροφορίες

Δείτε την [πολιτική απορρήτου του υπουργείου](https://www.health.gov.au/using-our-websites/website-privacy-policy?language=und). Μπορείτε να λάβετε αντίγραφο της πολιτικής απορρήτου των [Αρχών Προστασίας Προσωπικών Δεδομένων της Αυστραλίας](https://www.oaic.gov.au/privacy-law/privacy-act/australian-privacy-principles) επικοινωνώντας με το υπουργείο χρησιμοποιώντας τα στοιχεία επικοινωνίας που αναφέρονται στο τέλος της παρούσας δήλωσης.

## Συναίνεση

Παρέχοντας τις προσωπικές σας πληροφορίες στην ACNA, συναινείτε στο να συλλέγει το Υπουργείο Υγείας και Φροντίδας Ηλικιωμένων τις αποχαρακτηρισμένες πληροφορίες σας από την ACNA.

## Στοιχεία επικοινωνίας

Εάν επιθυμείτε να επικοινωνήσετε με το υπουργείο σχετικά με ένα θέμα που σχετίζεται με το απόρρητο, συμπεριλαμβανομένων ερωτήσεων σχετικά με την παρούσα δήλωση, παρακαλούμε επικοινωνήστε με τον Υπεύθυνο Απορρήτου του υπουργείου με έναν από τους ακόλουθους τρόπους:

### Ταχυδρομικώς

Privacy Officer [Υπεύθυνος Απορρήτου]

Department of Health and Aged Care

23 Furzer Street

WODEN ACT 2606

### Με Ηλεκτρονικό Ταχυδρομείο

[privacy@health.gov.au](mailto:privacy@health.gov.au)

### Τηλεφωνικώς

02 6289 1555